Návrh

NARIADENIE VLÁDY
Slovenskej republiky

z ... 2015

na vykonanie § 4 ods. 5 zákona č. 384/2011 Z. z. o osobitnom odvode vybraných finančných inštitúcií a o doplnení niektorých zákonov v znení zákona č. 87/2015 Z. z.

                Vláda Slovenskej republiky podľa § 4 ods. 5 zákona č. 384/2011 Z. z. o osobitnom odvode vybraných finančných inštitúcií a o doplnení niektorých zákonov v znení zákona č. 87/2015 Z. z. (ďalej len „zákon“) nariaďuje:

§ 1

        	(1) Právnickou osobou so 100 % majetkovou účasťou štátu podľa § 4 ods. 3 zákona, na posilnenie vlastných zdrojov financovania ktorej možno použiť štátne finančné aktíva podľa § 4 ods. 3 zákona, je Slovenská reštrukturalizačná spoločnosť, s. r. o. (ďalej len „spoločnosť“) založená Ministerstvom financií Slovenskej republiky.

        	(2) Posilnené vlastné zdroje financovania spoločnosti najviac vo výške 20 miliónov eur sa použijú na odkupovanie všetkých zistených pohľadávok pôvodného veriteľa skupiny pre nezabezpečené pohľadávky z reštrukturalizácie podľa osobitného predpisu,) s ktorými sú spojené všetky práva podľa osobitného predpisu,1) uvedených v reštrukturalizačnom pláne od tohto pôvodného veriteľa za odplatu vo výške, ktorá neprevyšuje 50 % celkovej sumy takýchto pohľadávok, najviac však za odplatu vo výške podľa osobitného predpisu.)  

	(3) Odkupovanie pohľadávok podľa odseku 2 sa uskutoční na základe verejnej výzvy spoločnosti zverejnenej v dennej tlači s celoštátnou pôsobnosťou a na webovom sídle spoločnosti s určením, ktorej reštrukturalizácie sa verejná výzva týka a s uvedením podmienok odkupovania. Vo verejnej výzve sa uvedie lehota na podanie žiadosti o toto odkupovanie nie kratšia ako šesť mesiacov.

(4) Odkupovanie pohľadávok podľa odseku 2 a následné uplatňovanie a vymáhanie týchto pohľadávok môže spoločnosť zabezpečovať aj prostredníctvom iných právnických osôb so 100 % majetkovou účasťou štátu podľa osobitného predpisu.) Na tieto účely sa činnosti vykonávajú inou právnickou osobou podľa prvej vety v rozsahu zmluvného poverenia spoločnosťou.

§ 2

                Toto nariadenie vlády nadobúda účinnosť dňom vyhlásenia.

Robert Fico v. r.